open-index/open-wikipedia-markdown huggingface dataset:
Monuments and Melodies

***Monuments and Melodies*** é o primeiro recompilatorio de grandes éxitos da banda estadounidense de rock alternativo Incubus, editado o 16 de xuño do 2009 a través do selo Epic Records como un disco dobre. O primeiro deles contén 13 sinxelos dos álbums *Make Yourself*, *Morning View*, *A Crow Left of the Murder...* e *Light Grenades*, xunto con dous novos temas producidos por Brendan O'Brien, "Black Heart Inertia" e "Midnight Swim". O segundo disco é unha colección de rarezas, caras-b, temas de bandas sonoras, versións alternativas, tres temas non editados anteriormente,e unha versión da canción de Prince "Let's Go Crazy".

O álbum toma o seu título dunha canción que apareceu orixeinalmente como cara-b de "Megalomaniac", e como tema extra nas edicións internacionais do disco *A Crow Left of the Murder...*; tamén foi incluída no disco 2 deste traballo. O debuxo da capa do álbum foi feito polo vocalista da banda Brandon Boyd.

## Listaxe de cancións 
### Disco 1 (Monuments)
# "Black Heart Inertia" (non editada anteriormente) - 4:53
# "Drive" (do *Make Yourself*, 1999) - 3:52
# "Megalomaniac" (do *A Crow Left of the Murder...*, 2004) - 4:54
# "Anna Molly" (do *Light Grenades*, 2006) - 3:46
# "Love Hurts" (do *Light Grenades*, 2006) - 3:57
# "Wish You Were Here" (do *Morning View*, 2001) - 3:36
# "Warning" (do *Morning View*, 2001) - 4:42
# "Stellar" (do*Make Yourself*, 1999) - 3:20
# "Talk Shows on Mute" (do *A Crow Left of the Murder...*, 2004) - 3:52
# "Pardon Me" (do *Make Yourself*, 1999) - 3:44
# "Dig" (do *Light Grenades*, 2006) - 4:17
# "Oil and Water" (do *Light Grenades*, 2006) - 3:49
# "Are You In?" (do *Morning View*, 2001) - 4:24 
# "Nice to Know You" (do *Morning View*, 2001) - 4:43
# "Midnight Swim" (non editada anteriormente) - 3:15

### Disco 2 (Melodies)
# "Neither of Us Can See (Original)" (da banda sonora de *Stealth*, 2005) - 4:04
# "Look Alive" (da edición xaponesa de *Light Grenades*, 2006) - 4:21
# "While All the Vultures Feed" (non editada anteriormente) - 3:53
# "Pantomime (Altered Version)" (versión non editada anteriormente dunha canción de *Alive at Red Rocks*, 2004) - 4:39
# "Anything" (non editada anteriormente) - 3:32
# "Punch Drunk" (da edición xaponesa de ''Light Grenades', 2006) - 5:14
# "Admiration" (da banda sonora de *Stealth*, 2005) - 4:13
# "Martini" (non editada anteriormente) - 4:09
# "A Certain Shade of Green (Acoustic Version)" (non editada anteriormente) - 3:36
# "Monuments and Melodies" (do disco extra de *Alive at Red Rocks Bonus Disc*, 2004; e cara-b de "Megalomaniac") - 5:06
# "Let's Go Crazy (Prince cover)" (non editada anteriormente) - 4:29
Rima

A **rima**, en poesía, é o feito da concordancia total ou parcial dos fonemas dunha ou máis palabras a partir da última vogal acentuada. Isto produce unha igualdade total ou parcial de certos sons entre dous ou máis versos.

## Tipos de rima 
Hai dúas clases de rimas:

* A **rima consonante** ou total dáse cando a partir da última vogal tónica de cada verso son iguais os sons vocálicos e consonánticos.
:Mais dorme, Rosalía, mentras t***anto***
:N-as almas mingoa a fe y-a duda m***edra***
:¡Quén sabe si d'este recinto s***anto***
:Non quedará maña pedra con p***edra!***
:
:— Manuel Curros Enríquez, "N-a tumba de Rosalía".

* A **rima asonante** ou parcial dáse cando a partir da última vogal tónica son iguais soamente os sons vocálicos.
:Nasin cand' as prantas nasen,
:No mes das froles ***nasin***,
:Nunh' alborada mainíña,
:Nunh' alborada d' ***abril***.
:
:— Rosalía de Castro, *Cantares gallegos*.

## Notas 
## Véxase tamén 
* Poesía
* Literatura galega
New Born

"**New Born**" é unha canción da banda inglesa de rock alternativo Muse, editada como sinxelo do seu álbum *Origin of Symmetry* o 5 de xuño do 2001.

## Listaxe de cancións 
### CD 1 
# "New Born" - 6:05
# "Shrinking Universe" - 3:30
# "Piano Thing" - 2:55

### CD 2 
# "New Born" - 6:05
# "Map of Your Head" - 4:01
# "Plug In Baby" (Live) - 3:51

### 7" Vinyl 
# "New Born" - 6:05
# "Shrinking Universe" - 3:30

### New Born Remix 12" 
# "New Born" (Oakenfold Perfecto Remix) - 6:59
# "Sunburn" (Timo Maas Sunstroke Remix) - 6:46
# "Sunburn" (Timo Maas Breakz Again Remix) - 4:06

### Promo 
# "New Born" (Radio Edit) - 4:38
# "New Born" (Full Length Version) - 6:03

### EP 
*New Born* foi lanzado como EP o 5 de xuño do 2001 en Grecia e Chipre a través do selo Columbia Records.

# "New Born"
# "Shrinking Universe"
# "Piano Thing"
# "Map of Your Head"
# "Plug In Baby" (Live)
# "New Born" (Oakenfold Perfecto Remix)
These Are My Twisted Words

"**These Are My Twisted Words**" é unha canción da banda inglesa de rock alternativo Radiohead, editada oficialmnete como sinxelo o 17 de agosto do 2009 como descarga gratuíta dende a súa páxina.

O 12 de agosto a canción fora filtrada a través de BitTorrent. Un arquivo de texto que acompañaba á canción contiña un poema críptico, referencias a unha data de edición para o 17 de agosto, e múltiples usos da frase "Wall of Ice". O alquivo tamén tiña arte ASCII, que semellaba que sería usado na posterior edición oficial. As especulacións dos seareiros centráronse a posibilidade de que un EP titulado Wall of Ice puidese ser editado ese 17 de agosto. Porén, nesa data, o guitarrista Jonny Greenwood escribiu unha nota no blog da banda, Dead Air Space, anunciando que "These Are My Twisted Words" estaba dispoñible de balde na súa páxina web. A descarga traía varias pinturas de Stanley Donwood e Thom Yorke. En ningures a banda recoñeceu saber da filtración inicial da canción, e o significado e autoría do poema e o resto das referencias da filtración seguen sendo un misterio.

A canción foi interpretada ao vivo por vez primeira no Frequency Festival o 22 de agosto do 2009.

## Notas
Juan Armada Losada

**Juan Bautista Armada Losada**, **marqués de Figueroa**, nado en Madrid o 4 de maio de 1861 e finado en Figueroa (Abegondo) o 22 de setembro de 1932, foi un escritor, xornalista e político galego vinculado ao Naturalismo cristián, foi ministro de Graza e Xustiza e de Agricultura, Industria, Comercio e Obras Públicas durante o reinado de Afonso XIII.
     
## Traxectoria 
Fillo de Juan Armada Valdés (fillo dos marqueses de Santa Cruz de Ribadulla) e Ramona Losada Miranda (da que herdou o título de marqués de Figueroa), despois de cursar Dereito na Universidade de Santiago de Compostela iniciou a súa carreira política no Partido Conservador, ao obter acta de deputado no Congreso polo distrito electoral de Pontedeume nas eleccións de 1891, escano que volvería obter en todos os procesos electorais celebrados ata 1910. Nas eleccións do 8 de maio de 1910 obtén un dos escanos pola cidade da Coruña, que reeditou ata 1923. Foi presidente e vicepresidente do Congreso.

Foi ministro de Agricultura, Industria, Comercio e Obras Públicas entre o 5 e o 16 de decembro de 1904, e ministro de Graza e Xustiza entre o 25 de xaneiro de 1907 e o 21 de outubro de 1909 en senllos gabinetes Maura. A súa etapa á fronte do ministerio de Graza e Xustiza, no coñecido como "goberno largo de Maura", deixou leis como a de Xustiza Municipal ou a de Condena Condicional e a reforma da Lei Hipotecaria.

Foi presidente honorario da Exposición Rexional de 1909 xunto a Augusto González Besada. Como tal, o 28 de novembro de 1909 recibiu o título de fillo adoptivo de Santiago de Compostela de mans do alcalde accidental, Salvador Cabeza de León.

Membro numerario da Real Academia Española, conciliou o exercicio novelesco co xornalismo en *La España Moderna*, *La Ilustración Española y Americana*, *Nuestro Tiempo* e *La Lectura*. Tamén pronunciou conferencias sobre *Fernán Caballero y la novela de su tiempo*, *De la poesía gallega* (1889), *El problema de la educación moral* (1912) ou *La belleza en el lenguaje* (1918).

Non tivo fillos, sendo o seu sobriño Juan Gil Armada o sucesor no Marquesado de Figueroa.
miniatura|150px|Juan Armada Losada, 1932.

## Obras 
Publicou algúns poemas co pseudónimo **Fernán Pardo**. A súa produción novelesca condénsase en:
* *El último estudiante* (1883). Madrid: Imprenta y Fundición de M. Tello.
* *Antonia Fuertes* (1885). Madrid: Imprenta y Fundición de M. Tello.
* *La vizcondesa de Armas* (1887). Madrid: Imprenta y Fundición de M. Tello.
* *Gondar y Forteza* (1900). Madrid: Vda. e H. de Tello.
A súa actividade literaria culmina cos seus poemarios bilingües *Del solar galaico* (1917) e *Libro de cantigas. En tierras galaico-lusitanas. Impresiones. Reminiscencias del vagar* (1928), nos que impera o acento intimista e nostálxico.

A súa narrativa caracterízase por dous temas: a exaltación da educación e a moral cristiás e a crítica das aspiracións de medro que contaminan a vida política, sobre todo no caso dos partidos revolucionarios. Organiza as súas novelas en torno a esquemas de personaxes contrarios.

## Véxase tamén 
### Bibliografía 
* 
* 
* 
* 
*
### Ligazóns externas 
* Ficha no Congreso dos Deputados
Baumgarten

miniatura|220px|Mapa de Baumgarten como parte de Penzing.

**Baumgarten**, foi unha cidade independente ata finais do século XIX, hoxe en día forma parte do Distrito XIV de Viena, Penzing. Subdivídese en *Oberbaumgarten* (ao oeste, preto de *Hütteldorf*) e *Unterbaumgarten*.

O pintor Gustav Klimt naceu en Baumgarten.

## Véxase tamén
### Ligazóns externas
* Museo de historia de Penzing
Manuel Martínez-Risco

**Manuel Martínez-Risco Macías**, nado en Ourense o 1 de decembro de 1888 e finado en París o 3 de maio de 1954, foi un científico e político galego.

## Traxectoria 
Era sobriño de Marcelo Macías, curmán de Vicente Risco e irmán de Sebastián Martínez-Risco. Logo de facer o bacharelato no Instituto de Ourense foi a estudar Ciencias Físicas á Universidade Central de Madrid. Con 21 anos desprazouse ao Natuurkundig Laboratorium da Universidade de Ámsterdam, cabo de Pieter Zeeman e nesta institución permaneceu case dous anos estudando Óptica-física. De volta incorporouse á rede primaria de formación da JAE e foi profesor auxiliar na Facultade de Ciencias de Madrid. En 1911 presentou a súa tese de doutoramento e en 1914 sacou a cátedra de Acústica e Óptica da Universidade de Zaragoza, á que se incorporou ao ano seguinte. En 1918 retornou á Facultade de Ciencias de Madrid, por traslado. Estivo tamén agregado un tempo no Observatorio Astronómico

Finalizando a ditadura de Primo de Rivera asinou manifestos contra o réxime, en compañía doutros docentes galegos en Madrid como Nóvoa Santos e Varela Radío. Nas eleccións a Cortes Constituíntes de 1931 foi elixido deputado por Ourense por Acción Republicana, actuando como un gran defensor da autonomía de Galicia nas Cortes. Nas eleccións xerais de 1936 volveu ser elixido por Ourense por Izquierda Republicana (foi proclamado pola Cámara xa que non fora proclamado pola Xunta de escrutinio). Durante a Guerra civil dirixiu a fábrica de instrumentos ópticos creada polo Goberno republicano. Ao rematar a contenda exiliouse en Francia, onde exerceu como *Maître de Recherches* do CNRS, continuando as súas investigacións sobre as ondas luminosas.

## Vida persoal 
Estivo casado con Fernanda Pérez Colemán, finada en 1951, e irmá de Jaime Pérez Colemán.

## Obras 
* *La asimetría de los triples de Zeeman*, Madrid, 1912 e 1914.
* *Estudios Generales sobre aberración esférica de orden superior*, Madrid, 1927.

## Notas 
## Véxase tamén 
### Bibliografía 
* 
### Ligazóns externas 
* Ficha no Congreso dos Deputados
Fernando Ramos Cerviño

**Fernando Ramos Cerviño**, nado en Ourense o 24 de febreiro de 1884 e finado na mesma cidade a finais de febreiro de 1973, foi un avogado e político galego.

## Traxectoria 
Militante do Partido Liberal do sector romanonista, co que foi elixido deputado por Ourense nas eleccións de 1919. Durante a Segunda República militou no Partido Republicano Radical, co que foi elixido deputado pola provincia de Ourense nas eleccións xerais de 1933, pero en 1935 abandonou o partido xunto a Basilio Álvarez. Nas eleccións xerais de 1936 presentouse polo Partido de Centro e foi elixido, aínda que a súa acta foi anulada, causando baixa o 2 de abril de 1936. Co golpe de Estado do 18 de xullo de 1936 sufriu represión económica. Despois da guerra civil foi decano do Colexio de Avogados de Ourense dende 1951.

## Vida persoal 
Casou con Amparo Gutiérrez Hernández en 1917.

## Notas
Oca de Abaixo, Beseño, Touro

**Oca de Abaixo** é un lugar da parroquia de Beseño no concello coruñés de Touro, na Comarca de Arzúa. Tiña 47 habitantes no ano 2010 segundo datos do Instituto Nacional de Estadística, dos cales 21 eran homes e 26 eran mulleres.

## Lugares e parroquias 
### Lugares de Beseño 
### Parroquias de Touro
Romeo + Juliet

'''''William Shakespeare's Romeo and Juliet*** (a miúdo acurtado como ***Romeo + Juliet'''*) é un filme estadounidense de 1996 dirixido por Baz Luhrmann. Baséase na obra *Romeu e Xulieta'' de William Shakespeare. O filme conta a historia dos mozos namorados en Verona Beach, nun marco modernizado do clásico, xa que este sitúase na nosa época. As espadas substitúense por pistolas, e os homes das familias enfrontadas, os Capuleto e os Montesco son importantes homes de negocios.

## Sinopse 
En Verona sucédense os enfrontamentos entre as dúas familias máis poderosas -os Montesco e os Capuleto-, debido a antigas diferenzas e xenreiras. Dentro dun contexto urbano que non descarta a violencia, Fulgencio Capuleto organiza unha festa á que vai -grazas á mediación do seu amigo Mercutio-, Romeo Montesco. Os Capuleto tentan que a súa xove filla -Xulieta- se comprometa co arrogante Dave Paris -o fillo do gobernador-. Pero cando Romeu e Xulieta se ollan un ó outro de xeito casual, xurdirá dende o primeiro momento o seu mítico amor.

## Personaxes 
* Leonardo DiCaprio como Romeu Montesco.
* Claire Danes como Xulieta Capuleto.
* John Leguizamo como Teobaldo Capuleto.
* Harold Perrineau como Mercutio.
* Pete Postlethwaite como Frei Lorenzo.
* Brian Dennehy como Ted Montesco.
* Christina Pickles como Caroline Montesco.
* Paul Sorvino como Fulgencio Capuleto.
* Diane Venora como Gloria Capuleto.
* Paul Rudd como Dave Paris.
* Vondie Curtis-Hall como o capitán Príncipe.
* Miriam Margolyes como a ama.
* Jesse Bradford como Baltasar.
* Dash Mihok como Benvolio.
* Zak Orth como Gregory.
* Jamie Kennedy como Sampson.
* M. Emmet Walsh como Apothecary.
* Vincent Laresca como Abram.

## Galardóns e nomeamentos 
* 1996: Nomeada ó Oscar: Mellor dirección artística.
* 1996: 4 premios BAFTA, incluíndo montaxe, guión adaptado. 7 nomeamentos.

## Notas 
## Véxase tamén 
### Bibliografía 
* Lehmann, Courtney. "Strictly Shakespeare? Dead Letters, Ghostly Fathers, and the Cultural Pathology of Authorship in Baz Luhrmann's 'William Shakespeare's Romeo + Juliet'." Shakespeare Quarterly. 52.2 (Summer 2001) pp.&nbsp;189–221.
* Malone, Toby. Behind the Red Curtain of Verona Beach: Baz Luhrmann's 'William Shakespeare's Romeo + Juliet' Shakespeare Survey. 65 (1), 2012. pp 398–412.
Lisa Marie

**Lisa Marie Smith**, nada o 5 de decembro de 1968 en Piscataway, Nova Jersey, é unha actriz e modelo estadounidense que emprega o nome **Lisa Marie** na súa vida profesional. Saíu co director Tim Burton durante nove anos e medio e estivo comprometida con el durante oito anos e medio. É famosa polas súas actuacións en filmes como *Sleepy Hollow*, *Mars Attacks!* ou *Planet of the Apes*, todas elas baixo a dirección de Tim Burton.

## Traxectoria 
Foi criada polo seu pai e os seus avós e estudou nunha escola católica. Dende os oito anos comezou a aprender ballet e piano. Ós quince anos mudouse a Nova York para estudar arte dramática, danza e música. En Nova York comezou a súa carreira como modelo para Robert Mapplethorpe e foi seleccionada polo fotógrafo Bruce Weber para a campaña do perfume Obsession de Calvin Klein. Os seus primeiros pasos no cinema foron dúas breves aparicións en ''Let's Get Lost*, o documental sobre a vida do trompetista de jazz Chet Baker, e no filme de Woody Allen *Alice''.

En 1989 apareceu na canción de Malcolm McLaren, "Something's Jumpin' in Your Shirt" do seu álbum de 1989 Waltz Darling. A vida persoal e profesional de Lisa Marie cambiou cando coñeceu a Tim Burton nun club nocturno en 1991, inmediatamente despois de rematar o seu contrato como modelo para Calvin Klein. Aparentemente, Tim e Lisa conxeniaron ó descubrir que ámbolos dous tiveran unha experiencia paranormal OVNI similar en California.

Ó ano seguinte, no día de San Valentín de 1992, prometéronse e permaneceron xuntos até o 2001. Durante este período de case dez anos, ela apareceu en practicamente tódolos filmes do director. Pola súa banda, e segundo afirmacións de coñecidos como Henry Selick, Lisa salvou a vida de Tim, xa que este tiña a intención de seguir o camiño do seu amigo Anton Furst, quen se suicidara pouco tempo antes. En 2000, Lisa Marie traballou na serie da canle Sci-Fi titulada Exposure.

Moitas dos seus primeiros filmes tentaban salientar o voluptuoso físico de Lisa, pero traballos posteriores permitíronlle demostrar as súas capacidades interpretativas.

Lisa Marie apareceu en gran número de revistas e converteuse nunha celebridade de Hollywood. O seu divorcio de Tim Burton non foi excesivamente amigable até o extremo de que ela lle reclamara 5,4 millóns de dólares como parte dun acordo económico que el lle prometera.

## Filmografía
Selección de hóckey a patíns masculina do Brasil

A **selección de hóckey a patíns masculina do Brasil** é o equipo que representa ao Brasil nas competicións internacionais de hóckey a patíns organizadas pola CIRH e a CSP en categoría masculina. A Confederação Brasileira de Hóquei e Patinação (CBHP) foi fundada en 1988. O maior logro acadado pola selección brasileira foi o título do Campionato do Mundo "B" de 1990 conseguido en Macau logo de derrotar a Suíza na final. A primeira participación do combinado brasileiro nos Campionatos do Mundo foi en 1953 en Xenebra.

## Palmarés 
* **1 Campionato do Mundo "B":** 1990

## Equipo 
Estes foron os xogadores seleccionados para disputar a Copa América de Vic (Cataluña) no 2010.

* **Adestrador**: Gerard Pujol (Copa América 2010)
* **Adestrador**: Jordi Camps

## Notas 
## Véxase tamén 
### Ligazóns externas 
* Sitio web oficial da Confederação Brasileira de Hóquei e Patinação  .
Selección de hóckey a patíns masculina de Angola

A **selección de hóckey a patíns masculina de Angola** é o equipo que representa a Angola nas competicións internacionais de hóckey a patíns organizadas pola FARS ou polo CIRH. A selección angolana depende da Federação Angolana de Patinagem (FAP). Trátase dunha das mellores seleccións deste deporte no continente africano xunto coa selección de Mozambique, se ben esta última conta cun título internacional (o Campionato do Mundo "B" do 2006), a selección angolana colleitou mellores resultados no Campionato do Mundo, torneo do cal é habitual dende que ascendera dende o Campionato do Mundo "B" de 1994 (como segundo clasificado) e no que conseguiu como mellor clasificación o 6º posto no Mundial do 2009 disputado en Pontevedra e Vigo (Galiza).

## Equipo
Estes son os xogadores convocados para disputar a Copa das Nacións de Montreux (Suíza) do 2011.

* **Adestrador:** Miguel Riera
* **Asistente:** Orlando Graça

## Véxase tamén
### Ligazóns externas
* Sitio oficial da Federação Angolana de Patinagem  
* A selección de Angola en hoqueipatins.cat
Armando Peñamaría Álvarez

**Armando Peñamaría Álvarez**, nado na Fonsagrada en 1870 e finado na mesma vila o 1 de febreiro de 1955, foi un médico e político galego.

## Traxectoria 
Licenciado en Medicina pola Universidade de Santiago de Compostela. Traballou como médico titular e forense da Fonsagrada ata a proclamación da Segunda República. Home de confianza de Manuel Portela Valladares, dirixiu o periódico *O Tío Pepe* e foi presidente do Sindicato Agrícola da Fonsagrada nos anos vinte. Próximo ao Partido Republicano Progresista o 30 de decembro de 1931 foi nomeado gobernador civil de Murcia. Portela Valladares nomeouno gobernador civil de Pontevedra o 21 de decembro de 1935. Foi elixido deputado centrista nas eleccións xerais de 1936 pola provincia de Lugo.

Logo do golpe de Estado do 18 de xullo de 1936 foi detido sen mediar proceso, ingresando na Prisión de Lugo o 22 de setembro e encarcerado no castelo de San Filipe de Ferrol. Salvou a vida grazas a intervención do capitán do penal, antigo compañeiro de estudos. Foi procesado por coacción electoral en 1939. Finou na Fonsagrada o 1 de febreiro de 1955.

## Vida persoal 
Tío de Sergio Peñamaría de Llano. Casou na Fonsagrada con María Pasarín Neira en 1921.

## Notas 
## Véxase tamén 
### Bibliografía 
* 
### Ligazóns externas 
* Un ejército de arqueólogos en busca del Comandante Moreno en *El País*
* Ficha en Represión franquista en Lugo
Enrique Gómez Jiménez

**Enrique Gómez Jiménez**, nado en Santa Clara (Cuba) o 29 de maio de 1889, foi un enxeñeiro e político galego. Foi o 25º presidente do Deportivo da Coruña.

## Traxectoria 
Fillo de galegos de Becerreá emigrados en Cuba. Traballou como enxeñeiro de camiños na Xefatura de Obras Públicas de Lugo. Nas Eleccións a Cortes Constituíntes de 1931 foi elixido deputado pola provincia de Lugo pola Derecha Liberal Republicana, e nas eleccións xerais de 1933 e nas eleccións xerais de 1936 polo Partido Republicano Conservador. No franquismo foi enxeñeiro xefe de Obras Públicas de Lugo en 1940, enxeñeiro xefe de Obras Públicas da provincia da Coruña dende 1947, e inspector xefe de Obras Públicas de Galicia.

Presidiu o Lugo Sporting Club en 1927. Foi presidente do Deportivo da Coruña desde o 30 de maio de 1950, en substitución de Daniel Chaver Gómez, até o 29 de xaneiro de 1952, sendo á súa vez substituído por Manuel Otero Peón.

Finou a finais nos anos cincoenta.

## Recoñecementos 
Medalla ao Mérito no Traballo en 1929.
## Vida persoal 
Casou en Becerreá con Magdalena Mateo Ferrer en setembro de 1926.
## Notas 
## Véxase tamén 
### Bibliografía 
*
For Tomorrow

"**For Tomorrow**" é unha canción da banda inglesa de rock alternativo Blur, editada como principal sinxelo do seu segundo álbum *Modern Life Is Rubbish* o 19 de abril de 1993. Chegou ao número 28 na lista británica de sinxelos, e a versión *Visit To Primrose Hill Extended* de "For Tomorrow" foi incluída nos recompilatorios *Blur: The Best of* e ''Midlife: A Beginner's Guide to Blur''.

## Listaxe de cancións 
Todos os temas compostos por Damon Albarn, Graham Coxon, Alex James e Dave Rowntree

;CD1
#"For Tomorrow" (Visit to Primrose Hill extended)
#"Peach"
#"Bone Bag"

;CD2
#"For Tomorrow" (single version)
#"When the Cows Come Home"
#"Beachcoma"
#"For Tomorrow" (acoustic)

;12"
#"For Tomorrow" (Visit to Primrose Hill extended)
#"Into Another"
#"Hanging Over

;Casete
#"For Tomorrow" (Visit to Primrose Hill extended)
#"Into Another"
#"Hanging Over"
Axis

**Axis** é o nome dos seguintes personaxes da Grecia Clásica: 

* **Axis de Argos**, poeta grego contemporáneo de Alexandre Magno.
* **Axis (gastrónomo)**, escritor grego.
* **Axis I**, (s. -XI), rei de Esparta.
* **Axis II**, rei de Esparta.
* **Axis III**, vixésimo rei da liña euripóntida de Esparta.
* **Axis IV**, rei de Esparta.
* **Axis (xénero)**, xénero de cérvidos asiáticos.
GUNNM (filme de 1993)

***GUNNM*** (tamén coñecido como ***Battle Angel Alita*** na versión inglesa), é unha OVA (Original Video Animation) dirxida por Hiroshi Fukutomi. É unha adaptación do manga xaponés homónimo creado por Yukito Kishiro, considerado un dos máis importantes da historia do manga xaponés, xunto a obras como *Ghost in the Shell* ou *Akira*.

## Sinopse 
Atopámonos nun futuro afastado e indeterminado onde existen dous mundos: a cidade flotante onde viven os mellores seres humanos entendidos como unha raza superior, e a cidade do lixo, que é a Terra, onde vai a parar tóDolos refugallos da cidade flotante e onde habitan os yonkis, renegados, androides, e o resto de humanos de terceira. No mundo dos desperdicios un doutor e mecánico de robots chamado Ido atopa unha cabeza de androide con cerebro humano á que chama Alita (Gally) e lle proporciona un corpo. A partir dese intre convivirán xuntos, case como pai e filla, pero Alita non lembra nada do seu pasado e no máis profundo de seu ser sabe que está destinada a empregar a súa forza e bondade para axudar á xente. Alita ten a aparencia dunha rapaciña leda e inocente, e pouco a pouco irá descubrindo cousas do seu pasado que farán que ela tente cambiar as cousas.

## Véxase tamén 
### Ligazóns externas 
* Ficha en Filmaffinity 
* Ficha en IMDb
Selección de hóckey a patíns masculina de Macau

A **selección de hóckey a patíns masculina de Macau** é o equipo que representa á Região Administrativa Especial de Macau da República Popular da China nas competicións internacionais de hóckey a patíns organizadas pola CARS ou polo CIRH en categoría masculina. Depende da Federação de Macau de Patinagem. Ao longo dos anos ten participado nas principais competicións deste deporte a nivel de seleccións, o Campionato do Mundo, o Campionato de Asia, e a Copa das Nacións de Montreux, se ben a súa última participación no Campionato do Mundo data do 2005, no que finalizou na 16ª e última posición, polo que se viu relegado ao Campionato do Mundo "B". É a maior potencia do hóckey a patíns en Asia, gañando sete títulos do Campionato de Asia, entre eles as catro últimas edicións de xeito consecutivo.

## Equipo 
Estes son os xogadores convocados para a Copa das Nacións de Montreux (Suíza) en 2011.

 
* **Adestrador:** Dulce Atraca Lisboa
* **Asistente:** Sonia Silva

## Notas 
## Véxase tamén 
### Ligazóns externas 
* A selección de Macau en hoqueipatins.cat
Selección de hóckey a patíns masculina de Andorra

A **selección de hóckey a patíns masculina de Andorra** é o equipo que representa a Andorra nas competicións internacionais de hóckey a patíns organizadas polo CERH ou o CIRH en categoría masculina. Depende da Federació Andorrana de Patinatge. A súa primeira participación no Campionato do Mundo "A" tivo lugar en 1993, cando conseguiu a súa mellor clasificación (7º posto), mais na seguinte edición (1995) descendía ao segundo nivel logo de finalizar 15º (penúltimo), e non foi ata o 2002 cando conseguiu retornar á máxima competición do hóckey a patíns mundial logo de gañar o Campionato do Mundo "B", no Mundial "A" permaneceu ata o seu novo descenso no 2009. No 2010 renunciou a xogar o Mundial "B" por cuestións económicas, logo de finalizar na 16ª e última posición no Campionato do Mundo "A" de 2009 e descender ao Mundial B.

## Palmarés 
* **2 Campionatos do Mundo "B":** 1992 e 2002

## Equipo 
Estes foron os xogadores convocados para o Campionato do Mundo disputado en Pontevedra e Vigo en 2009.

* Marc Vila (p)
* Nelson Alves (p)
* Marc Montardit 
* Juan Sebastián 
* Àlex Martín 
* Ramón Bassols 
* Ivan Vilaró 
* Manu Rodríguez
* Marc Martín 
* Àlex Maestre
* **Adestrador:** Climent Padrós

## Notas 
## Véxase tamén 
### Ligazóns externas 
* A selección de Andorra en hoqueipatins.cat
Guy de Chauliac

**Guy de Chauliac** nado en Chaulhac (Languedoc) no ano 1300 e finado en Aviñón o 25 de xullo de 1368, foi un cirurxián francés e un dos máis importantes médicos na Idade Media que tamén practicou a ortopedia.
miniatura|*Chirurgia*, 1493

## Traxectoria 
Foi médico de Bieito XII, Clemente VI, Inocencio VI e Urbano V. En Aviñón, onde o estivo a maior parte da súa vida, atendeu ao papa Clemente VI e sobreviviu á Peste. Logo da epidemia, escribiu o libro de medicina *Chirurgia Magna*.

## Notas 
## Véxase tamén 
### Outros artigos 
* Clemente VI.
* Peste negra.
Hauru no Ugoku Shiro

***Hauru no Ugoku Shiro*** (en xaponés ハウルの動く城) é un filme de animación en lingua xaponesa de 2004, escrita e dirixida por Hayao Miyazaki. Esta baseada na novela de Diana Wynne Jones ''Howl's Moving Castle''.

## Sinopse 
Sophie ten dezaoito anos. Traballa sen descanso na tenda de sombreiros que rexentaba o seu pai antes de morrer. Nun dos seus pouco habituais paseos pola cidade, Sophie coñece ó mago Howl (Hauru no Xapón). Howl é un xove con poderes extraordinarios pero a Sophie dálle a impresión de que Howl agacha algo.

O encontro entre Sophie e Howl non pasou desapercibido para a Meiga, quen odia terriblemente a Howl. Cando Sophie volve á tenda, a Meiga, facéndose pasar por unha clienta, enfeitízaa, transformándoa nunha vella de 90 anos que non pode dicir a súa verdadeira identidade.

Sophie, vese na obriga de abandonar o seu fogar e decide entón buscar a Howl para que lle axude a romper o feitizo. Howl vive nun “castelo máxico” que ten a peculiaridade de trasladarse a vontade do seu dono. Sophie mergúllase no descoñecido, na busca do castelo ambulante, perdéndose en terras desoladas. Finalmente e case por casualidade, chega ó lugar no que se atopa a residencia de Howl. Alí coñece ó xove aprendiz de meigo, Marko, e ó encargado do mantemento do castelo, Calcifer, un demo do lume. Ó non poder revelar a súa identidade, Sophie ten que inventar algunha escusa para quedar no castelo, e consegue que a contraten como asistenta.

## Personaxes 
(Voces de dobraxe na versión orixinal xaponesa)
* Chieko Baishō como Avoa Sophie
* Takuya Kimura como Howl (Hauru)
* Akihiro Miwa como a Meiga
* Tatsuya Gashūin como Calcifer
* Chieko Baishō como Xove Sophie
* Ryūnosuke Kamiki como Markl
* Haruko Katō como Madam Suliman
* Yayoi Kazuki como Lettie
* Mayuno Yasokawa como Honey
* Yō Ōizumi como Príncipe Justin/Turnip
* Akio Ōtsuka como Ministro de Defensa
* Daijirō Harada como Heen (o Can)
* Rio Kanno como Madge
* Mark Silverman como King
* Tomoe Hanba como Kabuto

## Premios e nomeamentos 
* 2005: Nomeada ó Oscar: Mellor filme de animación.
* 2005: Círculo de críticos de Nova York: Mellor filme de animación.
* 2005: Nomeamento ó León de Ouro no Festival de Venecia: Mellor director.

## Véxase tamén 
### Ligazóns externas 
* Web Oficial 
* Ficha en Filmaffinity 
* Ficha en IMDb
Nanook of the North

miniatura|*Nanook of the North*.
***Nanook of the North*** é unha longametraxe de 1922 de xénero documental dirixida por Robert J. Flaherty. É considerado o primeiro filme documental da historia.

## Sinopse 
Conta as duras condicións de vida dunha familia inuit no ártico. A detallada realidade deste pobo que vive nun clima case imposible para o resto dos humanos, é o que plasmou o antropólogo, explorador e cartógrafo Robert J. Flaherty cando foi rodar a vida do esquimó Nanook e da súa familia, na Baía de Hudson, Canadá, a comezos dos anos vinte.

## Personaxes 
* Allakariallak como Nanook
* Nyla como esposa de Nanook
* Cunayou como esposa de Nanook
* Allee como fillo de Nanook
* Allegoo como fillo de Nanook

## Acollida 
O documental de Flaherty apenas obtivo un nulo interese nos Estados Unidos xa que nin tan sequera existía o termo documental como xénero cinematográfico naqueles anos. Só tralo seu éxito en Europa, grazas á distribución por parte de Pathé, acadou gran notoriedade.

## Notas 
## Véxase tamén 
### Outros artigos 
* Nanook
### Ligazóns externas 
* Ficha na IMDb 
* Rotten Tomatoes 
* AllMovie 
* Ficha en Filmaffinity
Camilla Läckberg

**Jean Edith Camilla Läckberg Eriksson** (nada o 30 de agosto de 1974 en Fjällbacka, Västra Götaland, Suecia) é unha escritora de novela policial sueca. Os seus libros ambiéntanse na cidade costeira de Fjällbacka na costa oeste de Suecia onde naceu. Os protagonistas son a escritora Erica Falck e a súa parella o policía Patrik Hedströn.

## Obra 
* 2002  - *Isprinsessian*
* 2004 - *Predikanten*
* 2005 - *Stenhuggaren* 
* 2006 - *Olycksfågeln* 
* 2007 - *Tyskungen*
* 2008 - *Sjöjungfrun* 
* 2008 - *Smaker från Fjällbacka* 
* 2009 - *Fyrvaktaren*

## Véxase tamén
Wikipedia en inglés simple

A **Wikipedia en inglés simple**, como o propio nome xa di, usa a lingua inglesa na súa forma máis simple e accesíbel ao usuario que non ten esa lingua como lingua nai. Os artigos da Wikipedia en inglés simple poden ser usados ​​para axudar en tarefas escolares ou soamente para o desfrute de aprender sobre novas ideas. Wikipedistas con pouco coñecemento do inglés tamén poden traducir a partir dos artigos dela.

Esta versión da enciclopedia contén  artigos e  usuarios, dos cales  son activos.

## Características 
Artigos da Wikipedia en inglés simple conteñen menos palabras e gramática máis doada que a Wikipedia en inglés común. A Wikipedia en inglés simple serve para persoas con diferentes necesidades, como estudantes, nenos, adultos con dificultade de aprendizaxe e estudantes de inglés. Outras persoas empregan esta Wikipedia porque a súa linguaxe simple lles axuda a comprender ideas científicas ou complexas.

Cando a Wikipedia en inglés simplificado comezou, a Wikipedia en inglés común xa tiña 150.000 artigos, e sete Wikipedias noutras linguas tiñan cada unha máis de 15.000 artigos. Xa que as outras Wikipedias teñen actualmente tantos artigos, a maior parte dos artigos en inglés simplificado están traducidos doutras Wikipedias, é dicir, dificilmente son creados novos artigos para esta Wikipedia.

## Cronoloxía 
* 7 de abril de 2004: 1.000 artigos.
* 27 de setembro de 2005: 5.000 artigos.
* 30 de xullo de 2006: 10.000 artigos.
* 14 de outubro de 2007: 20.000 artigos.
* 7 de xuño de 2008: 30.000 artigos.
* 3 de novembro de 2008: 40.000 artigos.
* 6 de xaneiro de 2009: 50.000 artigos.

## Notas 
## Véxase tamén 
### Ligazóns externas 
* Wikipedia: Noticias en inglés simple
Garmisch-Partenkirchen

**Garmisch-Partenkirchen** é un concello arraiano e alpino de Alemaña, capital do distrito homónimo, localizado na rexión administrativa da Alta Baviera, dentro do estado libre asociado de Baviera. O concello está situado na fronteira con Austria e conta con 26.000 habitantes (datos do 2010).

## A cidade e as competicións deportivas 
Garmisch-Partenkirchen é coñecida por ser un lugar especialmente axeitado para a práctica de deportes de inverno e foi sede dos Xogos Olímpicos de Inverno de 1936. O estadio Große Olympiaschanze foi o local onde se realizaron as cerimonias de apertura e clausura, ademais de acoller as competicións do salto de esquí e un dos eventos do combinado nórdico. Nas proximidades da pista foran realizadas as probas do esquí cross-country

Chegou a ser nomeada sede dos Xogos Olímpicos de Inverno de 1940 aínda que estes nunca se chegaron a lidar por mor da segunda guerra mundial. Foi a localización do Campionato Mundial de Esquí Alpino de 1978 e do 2011.

Tradicionalmente ten lugar todos os primeiros de xaneiro unha competición de saltos de esquí, dentro do Vierschanzentournee.

Garmisch-Partenkirchen é un importante destino de turismo deportivo especializado en esquí, snowboarding e sendeirismo.

## Véxase tamén 
### Outros artigos
* Königshaus am Schachen
* Krotenkopf

### Ligazóns externas
* Páxina web de Garmisch-Partenkirchen
Alfonso Quintana Pena

**Alfonso Quintana Pena**, nado en Viveiro o 14 de xaneiro de 1897 e finado na mesma vila o 17 de decembro de 1986, foi un avogado e dirixente socialista galego.

## Traxectoria 
Fixo o bacharelato no Instituo de Lugo. Licenciado en dereito. Fundou a Agrupación Socialista de Viveiro en 1922. Ingresou na Sociedad de Oficios Varios da UGT de Ferrol en 1930. Foi un dos delegados galegos que asistiu ao congreso extraordinario do PSOE de 1931. Proclamou a República en Ferrol desde o balcón do concello o 14 de abril de 1931 con Jaime Quintanilla Martínez e Matías Usero Rey. Foi elixido deputado pola provincia de Ourense nas eleccións a Cortes Constituíntes de 1931. Detido polos sucesos de outubro de 1934, foi xulgado por rebelión militar en Ferrol en febreiro de 1936. Foi concelleiro en Ferrol en 1936. Despois da Guerra civil exiliouse en México.

## Notas 
## Véxase tamén 
### Bibliografía 
* 
* 
### Ligazóns externas 
* *Guerra civil e represión en Ferrol e comarca* de Xosé Manuel Suárez
* Cartas a Emilio González López na editorial Trifolium
JYSK

miniatura|dereita

**JYSK**, coñecido como **Dänisches Bettenlager** en Alemaña e **Skemman** nas illas Feroe, é unha cadea dinamarquesa de utensilios e roupa para o fogar. Vende dende colchóns ou almofadas até mobiliario de todo tipo ou decoración de interiores. JYSK é a compañía dinamarquesa que en máis países opera, con arredor de 1.800 tendas en 35 estados. O seu fundador foi o xutlandés Lars Larsen.

## Véxase tamén 
### Ligazóns externas 
* Páxina oficial
Christopher Nolan

**Christopher Nolan**, nado en Westminster, Gran Londres, Inglaterra, o 30 de xullo de 1970, é un director de cinema, guionista e produtor de nacionalidade inglés-estadounidense. 

Recibiu numerosos galardóns, entre eles os Hugo, Saturn, Golden Globe e 10 premios Oscar.

[miniatura|Nolan en [2005.|esquerda]]
## Traxectoria
A súa obra está caracterizada por tratar os principais temas da psicoloxía, como a memoria en *Memento* ou os soños en *Orixe*; en obras como *O cabaleiro escuro* trata temas máis específicos, como a decisión.

É coñecido por facer un uso mínimo ou mesmo prescindir das imaxes xeradas por ordenador (GCI). Por exemplo, plantou un campo de cerca de 200ha de millo, que despois foi vendido, para unha icónica secuencia de *Interstellar*, xa que non quería usar CGI. 

## Filmografía 
### Curtametraxes 
## Notas 
## Véxase tamén 
### Ligazóns externas 
* NolanFans
Diego Sarmiento Valladares

**Diego Sarmiento de Valladares**, nado, segundo as fontes en 1609, 1611 ou 1616 en Vigo

Publicou ''Compulsa de las bulas de Gregorio XV y Clemente VII relativas a la prelacía y presidencia del estado eclesiástico, en Valladolid, en 1656. e en 1669 sucedeu ao destituído Juan Everardo Nithard no cargo de inquisidor xeneral, e nese posto dirixiu o auto de fe de 1680.[miniatura|300px|[Auto de fe o 30 de xuño de 1680 na Praza Maior de Madrid. Nesta pintura de 1683 de Francisco Rizi, conservada no Museo do Prado, aparecen representados Carlos II, María Luísa de Orleáns, Mariana de Austria e Diego Sarmiento de Valladares.|centro]]

## Notas 
## Véxase tamén 
### Bibliografía 
* 
* 
* 
### Outros artigos 
* Santa Inquisición
### Ligazóns externas 
* Bishop Diego Sarmiento Valladares catholic-hierarchy.org
Beis, Oíns, Arzúa

**Beis** é un lugar da parroquia de Oíns no concello coruñés de Arzúa, na comarca homónima. Tiña 50 habitantes no ano 2010 segundo datos do Instituto Nacional de Estadística, dos cales 27 eran homes e 23 eran mulleres.

## Lugares e parroquias 
### Lugares de Oíns 
### Parroquias da Arzúa
Vilameá, Río Caldo, Lobios

**Vilameá** é un lugar da parroquia de Río Caldo, no concello ourensán de Lobios na comarca da Baixa Limia. Segundo o IGE en 2012 tiña 118 habitantes (52 homes e 66 mulleres), oito máis ca en 2010 (50 homes e 60 mulleres) e dez máis ca en 2009.

## Toponimia 
A orixe do topónimo é o latín , que é a vila situada no medio.

## Patrimonio 
Nas proximidades da aldea localízase o Santuario da Nosa Señora do Xurés.

## Galería de imaxes 

Ficheiro:RíoVilameá.JPG|Río Vilameá.

## Lugares e parroquias 
### Lugares de Río Caldo 
### Parroquias de Lobios 
## Notas
Mecanismo

miniatura|Mecanismo en movemento.
Chámase **mecanismo** a un conxunto de sólidos resistentes, móbiles uns respecto doutros, unidos entre si mediante diferentes tipos de unións, chamadas pares cinemáticos (pernos, unións de contacto, pasadores etc.), cuxo propósito é a transmision das máquinas reais, e do seu estudo ocúpase a Teoría de mecanismos.

Baseándose en principios do álxebra lineal e física, créanse esqueletos vectoriais, cos cales fórmanse sistemas de ecuacións. A diferenza dun problema de cinemática ou dinámica básico, un mecanismo non se considera como unha masa puntual e, debido a que os elementos que conforman a un mecanismo presentan combinacións de movementos relativos de rotación e translación, é necesario tomar en conta conceptos como centro de gravidade, momento de inercia, velocidade angular etc.

A maioría de veces un mecanismo pode ser analizado utilizando un enfoque bidimensional, o que reduce o mecanismo a un plano.

En mecanismos máis complexos e, polo tanto, máis realistas, é necesario utilizar unha análise espacial. Un exemplo disto é unha rótula esférica, a cal pode realizar rotacións tridimensionais.

## Tipos de mecanismo 
* Engrenaxes
* Pistón biela
* Leva
* Mecanismo piñón, serra
* Mecanismos de poleas e correa
* Mecanismos de barras articuladas
* Mecanismos de biela e manivela
* Mecanismo de parafuso/porca

## Métodos para analizar un mecanismo 
A análise dun mecanismo deberíase facer na seguinte orde:
* Análise de posición dun mecanismo.
* Análise de velocidade dun mecanismo.
* Análise de aceleración dun mecanismo.
* Análise dinámica dun mecanismo.
* Análise de esforzos dun mecanismo.
* Aceleración relativa
* Análise dinámica
* Método da velocidade relativa

## Véxase tamén 
* Cinemática directa
* Engrenaxe
* Leva (mecánica)
* Polea
* Roda de Xenebra

## Ligazóns externas 
* SAM (Síntese e Análise de Mecanismos) é un paquete interactivo de software para o deseño, análise (movemento e forza) e optimización de mecanismos planares arbitrarios.
* mecanESO .Unha WEB onde podes atopar os contidos necesarios para abordar os teus proxectos mecánicos de TECNOLOXÍA na ESO.
As Curuxeiras, Pantiñobre, Arzúa

**As Curuxeiras** é un lugar da parroquia de Pantiñobre no concello coruñés de Arzúa, na comarca homónima. Segundo o Instituto Nacional de Estadística en 2010 tiña dez habitantes (cinco homes e cinco mulleres).

## Lugares e parroquias
### Lugares de Pantiñobre
### Parroquias da Arzúa
Pantiñobre, Pantiñobre, Arzúa

**Pantiñobre** é un lugar da parroquia de Pantiñobre no concello coruñés de Arzúa, na comarca homónima. Segundo o IGE, en 2018 tiña 9 habitantes (4 homes e 5 mulleres).

## Lugares e parroquias 
### Lugares de Pantiñobre 
### Parroquias da Arzúa 
## Notas
Charles Aznavour

**Shahnourh Varinag Aznavourian**, coñecido como **Charles Aznavour**, nado en París o 22 de maio de 1924 e finado en Mouriès o 1 de outubro de 2018, foi un cantante, compositor e actor francés de orixe armenia, considerado en todo o mundo como “o embaixador da canción francesa”. Trátase dun dos cantantes franceses máis populares e de carreira máis extensa, e o máis coñecido internacionalmente; vendeu máis de 100 millóns de discos.

## Traxectoria 
Debutou na canción xunto á súa irmá Aida, ao mesmo tempo que no teatro, onde interpretou desde os 11 anos diferentes papeis infantís.

O seu encontro en 1941 con Pierre Roche foi decisivo para el: os dous homes escribiron xuntos cancións e interpretáronas a dúo. ''J'ai bu*, cantada por Georges Ulmer, gañou en 1947 o Grand Prix. O dúo actuaba entón na primeira parte dos concertos de Édith Piaf, ata que Roche marchou ao Quebec. Aznavour escribiu cancións para estrelas como a Piaf (*Jézébel*), Juliette Gréco (*Je hais les dimanches*), Eddie Constantine (*Et bâiller, et dormir*), pero ao principio da súa carreira tivo moitas dificultades para triunfar. Máis tarde, soubo explotar este período da súa vida nunha canción que recolle o estado de ánimo dun fracasado no mundo da canción: *Je m'voyais déjà*.

O seu primeiro triunfo data de 1953, cando actuou no teatro Olympia: *Sur ma vie* converteuse no seu primeiro grande éxito. Cancións como *Viens pleurer au creux de mon épaule*, *Tu t'laisses aller*, *La mamma*, *Comme ils disent*, son cada unha delas un pequeno bosquexo da vida cotiá, un fragmento de vida.

Moi pronto conquistou o público estadounidense e, máis tarde, percorreu o mundo coa súa música. Paralelamente mantivo unha carreira cinematográfica, demasiado discreta para o seu gusto, revelándose como un actor de talento en *Tirez sur le pianiste* (Disparen sobre o pianista) (1960) de François Truffaut, *Un taxi pour Tobrouk* (Un taxi por Tobruk) (1961) de Denys de La Patellière, *Dix Petits Negres* (Dez negriños) (1974) de Peter Collinson e en *Die Blechtrommel* (O tambor de folladelata) (1979) de Volker Schlöndorff.

En 2009 unha das súas cancións (*For me, formidable*) soaba na banda sonora da película *Seven Pounds* protagonizada por Will Smith. Tamén neste ano, Aznavour publicou un álbum dobre, *Dúos'', onde canta con estrelas de varias xeracións como Liza Minnelli, Elton John e Laura Pausini. Grazas ao uso de novas tecnoloxías, Aznavour puido gravar un dueto coa defunta Édith Piaf, con quen actuou en moitas ocasións pero sen chegar a rexistrar as ditas actuacións.

## Notas 
## Véxase tamén 
### Ligazóns externas 
* Sitio oficial
O Sisto, Pantiñobre, Arzúa

**O Sisto** é un lugar da parroquia de Pantiñobre no concello coruñés de Arzúa, na comarca homónima. Tiña 19 habitantes no ano 2010 segundo datos do INE, dos cales 8 eran homes e 11 eran mulleres.

## Lugares e parroquias 
### Lugares de Pantiñobre 
### Parroquias da Arzúa 
## Notas
Lars Larsen

**Lars Larsen**, ás veces chamado polo alcume **Dyne-Larsen**, nado en Arnborg o 6 de agosto de 1948 e finado en Svejbæk o 19 de agosto de 2019, foi un empresario dinamarqués.

## Traxectoria
É o fundador da cadea de roupa e utensilios para o fogar JYSK, presente en Dinamarca e outros países da contorna. É un dos empresarios máis ricos de Escandinavia e a súa fortuna estímase en 16.000 millóns de coroas.

Dende 1984 residiu en Silkeborg. Tivo dous fillos.

## Notas 
## Véxase tamén 
### Ligazóns externas 
* Biografía
José Lladó Vallés

**José Lladó Vallés**, finado o 9 de outubro de 1933, foi un avogado e político galego.

## Traxectoria
Fillo de cataláns e residente en Asturias. Foi deputado polo distrito de Quiroga polo Partido Liberal nas eleccións de 1916 e foi nomeado Director Xeral da Administración e oficial do Consello de Estado. Nas eleccións de 1918, 1919, 1920 e 1923 foi reelixido deputado polo mesmo distrito adscrito ao sector romanonista. En 1923 foi nomeado Fiscal do Tribunal Supremo de España. Foi Conselleiro da Arrendataria de Tabacos e asesor da Compañía Madrileña de Tranvías.

Coa chegada da Segunda República, foi elixido deputado pola provincia de Lugo nas eleccións a Cortes Constituíntes de 1931 nunha candidatura independente, e ocupou o escano ata a súa morte en 1933.

## Véxase tamén
Call of Duty: Black Ops

***Call of Duty: Black Ops*** é un videoxogo pertencente á serie Call of Duty, lanzado en novembro de 2010 para PC Windows, Playstation 3, Xbox 360 e Nintendo Wii. É a sétima entrega principal da serie e a terceira programada por Treyarch. A distribución, coma no resto da serie foi levada a cabo por Activision.

## Sinopse 
Os feitos narrados desenvólvense durante a guerra fría, nos anos 60, cando un grupo dentro do exército soviético planexa atacar os Estados Unidos con armas químicas. O eixo da historia xira en torno aos esforzos norteamericanos por deter este grupo, incluíndo incursións en Cuba, na Unión Soviética, Vietnam e outras localizacións.

## Crítica 
As críticas foron en xeral positivas e mesmo brillantes, acadando en Metacritic un 81 para a versión de PC
, un 87 para a versión de Xbox 360 , un 88 para a a versión de Playstation 3  e un 80 para a versión de Wii .

## Notas
Fragoselo, Coruxo, Vigo

**Fragoselo** é un lugar da parroquia de Coruxo no concello pontevedrés de Vigo, na comarca de Vigo. Segundo o IGE, en 2022 tiña 487 habitantes (250 homes e 237 mulleres).

## Patrimonio 
É un lugar rico en petróglifos. O conxunto da Devesa de Fragoselo foi declarado BIC o 20 de decembro de 1974. A rocha gravada coñecida como Pedra Moura é outro sobranceiro exemplo de arte rupestre no lugar, tamén proposto para a súa declaración como BIC.

## Lugares e parroquias
### Lugares de Coruxo
### Parroquias de Vigo
## Notas 
## Véxase tamén
### Outros artigos 
* Lugares de Vigo
### Ligazóns externas
* Petróglifo da Pedra Moura
* Petróglifos da Devesa de Fragoselo
Grupo prostético

[miniatura|dereita|[Succinato-coencima Q redutase ou complexo II.]]

Os **grupos prostéticos** son compoñentes non formados por aminoácidos, que están fortemente unidos a certas proteínas, xeralmente de modo covalente. O conxunto formado polo grupo prostético e a parte formada por aminoácidos constitúe a proteína completa, chamada heteroproteína. Un exemplo de heteroproteína é a mioglobina, na cal o grupo prostético é un grupo hemo. Moitas proteínas con grupo prostético son encimas, e neles o grupo prostético funciona como un cofactor necesario para que o encima realice a súa catálise. Un exemplo de encima deste tipo é a piruvato carboxilase, cuxo grupo prostético é a biotina.

Cando a unión do cofactor (orgánico ou inorgánico) non é forte nin permanente durante toda a catálise non debe considerarse como grupo prostético.

Porén, un mesmo cofactor pode estar fortemente unido nuns encimas e feblemente unido noutros. Por exemplo, o coencima pirofosfato de tiamina (TPP) está fortemente unido na transcetolase ou na piruvato descarboxilase, pero a súa unión é menos forte na piruvato deshidroxenase.

## Véxase tamén 
### Outros artigos 
*Coencima
*Cofactor
*Metaloproteína

### Ligazóns externas 
*